stanford-oval/wikipedia huggingface dataset:
גארי ניל
קריירה מקצוענית > קריירת ה-NBA

ב-22 ביולי 2010 קבוצת ה-NBA סן אנטוניו ספרס החתימה את ניל לחוזה של 3 שנים.
בעונת 11–2010 שיחק ניל 80 משחקים בהם פתח באחד. הוא קלע 9.8 נקודות למשחק ב-45.1% מהשדה, 41.9 מקו השלוש ו-80.8% מקו העונשין. בנוסף, העמיד ניל ממוצע של 2.5 ריבאונדים למשחק. בסוף העונה נבחר ניל לחמישיית הרוקיז הראשונה.
במשחק מספר 5 בסיבוב הראשון של הפלייאוף נגד הממפיס גריזליס כאשר ממפיס מובילים 1–3 בסדרה, ממפיס מובילים 94–97, קלע ניל שלשה כאשר נשארו 1.7 שניות לסיום הרבע הרביעי כדי להשוות את המשחק ולשלוח אותו להארכה. הספרס ניצחו במשחק 103–110 בהארכה כדי לשלוח את הסדרה למשחק מספר 6. למרות הספרס במשחק 6 99-91 לגריזליס והודחו מהפלייאוף בסיבוב הראשון, אף על שהיו הפייבוריטים. במשחק השישי קלע ניל 8 נקודות, קלט 5 ריבאונדים, מסר אסיסט אחד וחטף כדור אחד.
ב-2012, החתימו הספרס את ניל לקבוצת האוסטין טורוס מליגת הפיתוח של ה-NBA. יום אחד לאחר מכן ביטלו הספרס את ההחתמה וניל חזר לספרס בלי לשחק משחק אחד בטורוס.
ב-10 בדצמבר 2012 קלע ניל שיא קריירה של 29 נקודות, מתוכן 21 נקודות על ידי 7 קליעות שלוש, בניצחון נגד היוסטון רוקטס בהארכה.
ב-11 ביוני 2013, במשחק מספר 3 בגמר ה-NBA מול המיאמי היט, קלע ניל שיא קריירה במשחקי פלייאוף של 24 נקודות, מתוכן 18 על ידי 6 שלשות מתוך 10 ניסיונות, ובכך הוא עזר מאוד לסן אנטוניו להביס את מיאמי 77–113 ולקבוע שיא שלשות לקבוצה אחת במשחק גמר ב-NBA, בכך שסן אנטוניו קלעו 16 שלשות במשחק. למרות זאת, הפסידו הספרס במשחק 7 למיאמי החזקים, שהובלו בידי לברון ג'יימס.
סטטיסטיקות קריירה ב-NBA > עונה סדירה

| עונה | קבוצה | משחקים | חמישייה | דקות | אחוזים מהשדה | אחוזים משלוש | אחוזים מהקו | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2010/2011 | סן אנטוניו | 80 | 1 | 21.1 | .451 | .419 | .808 | 2.5 | 1.2 | 0.3 | 0.1 | 9.8 |
| 2011/2012 | סן אנטוניו | 56 | 7 | 21.5 | .436 | .419 | .781 | 2.1 | 2.1 | 0.5 | 0.0 | 9.9 |
| 2012/2013 | סן אנטוניו | 68 | 17 | 21.8 | .412 | .355 | .865 | 2.1 | 1.9 | 0.4 | 0.0 | 9.5 |
| 2013/2014 | מילווקי | 30 | 2 | 20.2 | .390 | .360 | .833 | 1.7 | 1.5 | 0.2 | 0.0 | 10.0 |
| 2013/2014 | שארלוט | 22 | 1 | 23.0 | .438 | .406 | .961 | 1.8 | 1.7 | 0.5 | 0.0 | 11.2 |
| 2014/2015 | שארלוט | 43 | 0 | 21.7 | 0.359 | 0.293 | 0.863 | 2.2 | 1.9 | 0.4 | 0.0 | 9.6 |
| 2014/2015 | מינסוטה | 11 | 1 | 23.8 | 0.429 | 0.355 | 0.879 | 3.2 | 1.8 | 0.6 | 0.0 | 11.8 |
| 2015/2016 | וושינגטון | 40 | 2 | 20.2 | 0.465 | 0.410 | 0.855 | 2.1 | 1.2 | 0.5 | 0.0 | 9.8 |
| קריירה |  | 350 | 31 | 21.4 | 0.423 | 0.383 | 0.849 | 2.2 | 1.6 | 0.4 | 0.0 | 9.9 |
סטטיסטיקות קריירה ב-NBA > פלייאוף

| עונה | קבוצה | משחקים | חמישייה | דקות | אחוזים מהשדה | אחוזים משלוש | אחוזים מהקו | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2010/2011 | סן אנטוניו | 6 | 0 | 18.5 | 0.370 | 0.293 | 1.000 | 3.0 | 0.8 | 0.2 | 0.2 | 7.7 |
| 2011/2012 | סן אנטוניו | 14 | 0 | 15.5 | 0.476 | 0.444 | 0.846 | 1.3 | 1.4 | 0.1 | 0.0 | 7.5 |
| 2012/2013 | סן אנטוניו | 21 | 0 | 18.6 | 0.385 | 0.348 | 1.000 | 2.1 | 0.7 | 0.1 | 0.0 | 6.8 |
| 2013/2014 | שארלוט | 4 | 0 | 26.0 | 0.353 | 0.222 | 0.714 | 2.0 | 1.0 | 0.0 | 0.0 | 11.3 |
| קריירה |  | 45 | 0 | 18.3 | 0.401 | 0.345 | 0.907 | 2.0 | 1.0 | 0.1 | 0.0 | 7.5 |
↑  בשל שביתת שחקנים ב-NBA התקיימו בעונת 2011/2012 66 משחקים בלבד
ג'יימס וורת'י

| --- | --- |

ג'יימס וורת'י, 2007
 לידה:  27 בפברואר 1961 (בן 63) גסטוניה שבקרוליינה הצפונית
 עמדה:  סמול פורוורד
 גובה:  2.06 מטרים
 מספר:  42
 מכללה:  אוניברסיטת קרוליינה הצפונית
 דראפט:  בחירה ראשונה, 1982 לוס אנג'לס לייקרס
 היכל התהילה:  נבחר כשחקן בשנת 2003
 קבוצות כשחקן
 1982–1994:  לוס אנג'לס לייקרס
 הישגים כשחקן
 3 זכיות באליפויות ה-NBA‏ (1985, 1987, 1988) MVP של סדרת הגמר (1988) 7 הופעות במשחק האולסטאר (1986–1992) 2 בחירות לחמישיית העונה השלישית (1990, 1991) חמישיית הרוקיז הראשונה (1983) אחד מ-50 השחקנים הגדולים בתולדות ה-NBA זכייה באליפות המכללות (1982)
ג'יימס אייגר וורת'י (באנגלית: James Ager Worthy; נולד ב-27 בפברואר 1961) הוא כדורסלן עבר אמריקאי ששיחק 13 עונות בליגת ה-NBA. גובהו של וורת'י 2.06 מטרים, והוא שיחק בעמדת הסמול פורוורד.
וורת'י כונה "Big game" משום שנטה להתעלות במשחקים גדולים.
ביוגרפיה

קריירת הקולג'ים של וורת'י הייתה מוצלחת. הוא שיחק באוניברסיטת קרוליינה הצפונית בצ'אפל היל לצדו של מייקל ג'ורדן, וזכה עמה באליפות ב-1982. מיד לאחר מכן נבחר במקום הראשון בדראפט ה-NBA על ידי המועדון לוס אנג'לס לייקרס, ושיחק בשורותיו לאורך כל הקריירה המקצוענית שלו.
וורת'י היווה את הצלע השלישית לצד מג'יק ג'ונסון וכרים עבדול-ג'באר, וזכה עם הלייקרס בשלוש אליפויות (1985, 1987, 1988). את החמישייה הקלאסית של הלייקרס באותה תקופה השלימו ביירון סקוט ואיי סי גרין.
וורת'י הצטיין בזריזות ומהירות, והיה ממסיימי ההתקפות המתפרצות הטוב בליגה. לצד זאת, הוא לא הצטיין בריבאונד או בקליעה מבחוץ. הוא נחשב לאחד השחקנים המרכזיים בשושלת שהקימה הלייקרס בשנות ה-80.
שיא הקריירה המקצוענית של וורת'י הגיע ב-1988, כאשר זכה בתואר ה-MVP של סדרת הגמר ב-NBA מול דטרויט פיסטונס. את המשחק השביעי של האליפות סיים עם מספרים מדהימים: 36 נקודות, 16 ריבאונדים ו-10 אסיסטים.
וורת'י נבחר שבע פעמים ברציפות לאולסטאר (1992–1986).
וורת'י פרש מכדורסל לאחר עונת 1993/1994, בעקבות פציעה בברכו.
ב-1996, לרגל ציון 50 שנים להקמתה של הליגה, נבחר לאחד מ-50 השחקנים הגדולים בתולדות ה-NBA וב-2003 להיכל התהילה של הכדורסל.
שימש כפרשן כדורסל בערוץ הכבלים המקומי של טיים וורנר ובערוץ KCBS-TV בלוס אנג'לס. שיחק במשחק תוכניות טלוויזיה. שיחק קלינגון ב"מסע בין כוכבים: הדור הבא" בפרק "גמביט, חלק ב'". כמו כן שיחק את עצמו בפרק של "כולם אוהבים את ריימונד". כמו כן, בתחילת הקריירה המקצוענית שלו, בשנות השמונים, שיחק את עצמו בפרק של "ובסטר".
ב-28 בספטמבר 2015 נשכר כדי להיות עוזר מאמן הלייקרס במחלקה לפיתוח שחקנים.
חיים אישיים

היה נשוי לאנג'לה וילדר בשנים 1984–1996, ונולדו להם שתי בנות.
ב-1990, כאשר שהה בבית מלון עם קבוצתו לקראת משחק נגד יוסטון רוקטס ביוסטון, נעצר וורת'י באשמת שידול לזנות, לאחר שצלצל למכון ליווי מקומי וביקש לשלוח אליו שתי נערות ליווי (המשטרה שלחה במקום זאת שתי שוטרות סמויות). הוא נשפט לתקופת מבחן של שנה, קנס של אלף דולר, ו-40 שעות עבודות שירות.
וורת'י ייסד קרן פילנתרופית על שמו, והוא מקדיש משאבים לתמיכה בארגוני נוער בסיכון וארגונים קהילתיים שונים בארצות הברית.
סטטיסטיקות הקריירה

| --- | --- |
: = זכה באליפות ה-NBA בעונה זו
מודגש: = שיא קריירה
סטטיסטיקות הקריירה > בעונה הסדירה של ה-NBA

| עונה | קבוצה | משחקים | חמישייה | דקות |  % מהשדה |  % לשלוש |  % מהקו | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 1982/1983 | ל.א. לייקרס | 77 | 1 | 25.6 | 0.579 | 0.250 | 0.624 | 5.2 | 1.7 | 1.2 | 0.8 | 13.4 |
| 1983/1984 | ל.א. לייקרס | 82 | 53 | 29.5 | 0.556 | 0.000 | 0.759 | 6.3 | 2.5 | 0.9 | 0.9 | 14.5 |
| 1984/1985 | ל.א. לייקרס | 80 | 76 | 33.7 | 0.572 | 0.000 | 0.776 | 6.4 | 2.5 | 1.1 | 0.8 | 17.6 |
| 1985/1986 | ל.א. לייקרס | 75 | 73 | 32.7 | 0.579 | 0.000 | 0.771 | 5.2 | 2.7 | 1.1 | 1.0 | 20.0 |
| 1986/1987 | ל.א. לייקרס | 82 | 82 | 34.4 | 0.539 | 0.000 | 0.751 | 5.7 | 2.8 | 1.3 | 1.0 | 19.4 |
| 1987/1988 | ל.א. לייקרס | 75 | 72 | 35.4 | 0.531 | 0.125 | 0.796 | 5.0 | 3.9 | 1.0 | 0.7 | 19.7 |
| 1988/1989 | ל.א. לייקרס | 81 | 81 | 36.5 | 0.548 | 0.087 | 0.782 | 6.0 | 3.6 | 1.3 | 0.7 | 20.5 |
| 1989/1990 | ל.א. לייקרס | 80 | 80 | 37.0 | 0.548 | 0.306 | 0.782 | 6.0 | 3.6 | 1.2 | 0.6 | 21.1 |
| 1990/1991 | ל.א. לייקרס | 78 | 74 | 38.6 | 0.492 | 0.289 | 0.797 | 4.6 | 3.5 | 1.3 | 0.4 | 21.4 |
| 1991/1992 | ל.א. לייקרס | 54 | 54 | 39.0 | 0.447 | 0.209 | 0.814 | 5.6 | 4.7 | 1.4 | 0.4 | 19.9 |
| 1992/1993 | ל.א. לייקרס | 82 | 69 | 28.8 | 0.447 | 0.270 | 0.810 | 3.0 | 3.4 | 1.1 | 0.3 | 14.9 |
| 1993/1994 | ל.א. לייקרס | 80 | 2 | 20.0 | 0.406 | 0.288 | 0.741 | 2.3 | 1.9 | 0.6 | 0.2 | 10.2 |
| קריירה |  | 926 | 717 | 32.4 | 0.521 | 0.241 | 0.769 | 5.1 | 3.0 | 1.1 | 0.7 | 17.6 |
סטטיסטיקות הקריירה > בפלייאוף ה-NBA

| עונה | קבוצה | משחקים | חמישייה | דקות |  % מהשדה |  % לשלוש |  % מהקו | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 1983/1984 | ל.א. לייקרס | 21 | 0 | 33.7 | 0.599 | 0.500 | 0.609 | 5.0 | 2.7 | 1.3 | 0.5 | 17.7 |
| 1984/1985 | ל.א. לייקרס | 19 | 19 | 32.9 | 0.622 | 0.500 | 0.676 | 5.1 | 2.2 | 0.9 | 0.7 | 21.5 |
| 1985/1986 | ל.א. לייקרס | 14 | 14 | 38.5 | 0.558 | 0.000 | 0.681 | 4.6 | 3.2 | 1.1 | 0.7 | 19.6 |
| 1986/1987 | ל.א. לייקרס | 18 | 18 | 37.8 | 0.591 | 0.000 | 0.753 | 5.6 | 3.5 | 1.6 | 1.2 | 23.6 |
| 1987/1988 | ל.א. לייקרס | 24 | 24 | 37.3 | 0.523 | 0.111 | 0.758 | 5.8 | 4.4 | 1.4 | 0.8 | 21.1 |
| 1988/1989 | ל.א. לייקרס | 15 | 15 | 40.0 | 0.567 | 0.375 | 0.788 | 6.7 | 2.8 | 1.2 | 1.1 | 24.8 |
| 1989/1990 | ל.א. לייקרס | 9 | 9 | 40.7 | 0.497 | 0.250 | 0.837 | 5.6 | 3.0 | 1.6 | 0.3 | 24.2 |
| 1990/1991 | ל.א. לייקרס | 18 | 18 | 40.7 | 0.465 | 0.167 | 0.736 | 4.1 | 3.9 | 1.1 | 0.1 | 21.1 |
| 1992/1993 | ל.א. לייקרס | 5 | 0 | 29.6 | 0.372 | 0.250 | 0.600 | 3.4 | 2.6 | 1.0 | 0.0 | 13.8 |
| קריירה |  | 143 | 117 | 37.0 | 0.544 | 0.209 | 0.727 | 5.2 | 3.2 | 1.2 | 0.7 | 21.1 |
הערות שוליים

↑  SPORTS PEOPLE: PRO BASKETBALL; Worthy Arrested. The New York Times. November 16, 1990
| --- | --- |
בקרת זהויות :  LCCN: no00053053  VIAF: 16770744   WorldCat (עם VIAF): 16770744
ג'ננטק

| --- | --- |


 נתונים כלליים
 מייסדים:  Robert A. Swanson, Herbert Boyer 
 תקופת הפעילות:  1976–הווה (כ־48 שנים) 
 חברת אם:  הופמן לה רוש 
 מיקום המטה:  דרום סן פרנסיסקו 
 ענפי תעשייה:  תעשיית התרופות 
 מוצרים עיקריים:  אווסטין 
 עובדים:  14,815 (נכון ל־אוגוסט 2016) 
  
 www.gene.com
 
ג'ננטק (באנגלית: Genentech, Inc.) הוא תאגיד ביוטכנולוגיה אמריקאי. נחשב מבחינה היסטורית לחברת הביוטכנולוגיה הראשונה בעולם.
החברה, שנוסדה ב-1976, פועלת מאז 2009 כחברת בת עצמאית של רוש. נכון ליולי 2021 העסיקה ג'ננטק 13,539 עובדים.
היסטוריה

ג'ננטק נוסדה ב-1976 על ידי הביוכימאי הרברט בוייר (אנ') ורוברט סוונסון (אנ'), יזם הון סיכון אמריקאי.
ב-1990 רכשה הופמן לה רוש את רוב מניות ג'ננטק. ב-2006 רכשה ג'ננטק את טאנוקס (אנ'), חברת ביו פרמצבטיקה מיוסטון שבטקסס שהתמחתה בייצור נוגדנים מואנשים. בתקופה זו עבדה טאנוקס על פיתוח ה-Omalizumab (אנ') תרופה לאסתמה שמשווקת בשם "Xolair", הפיתוח הושלם בשיתוף פעולה של נוברטיס עם ג'ננטק.
במרץ 2009 השלימה הופמן לה רוש את רכישת יתרת מניות ג'ננטק, תמורת כ-46.8 מיליארד דולר.
ב-2016 שיתפה ג'ננטק פעולה עם ביוליין הישראלית לפיתוח מעכב נקודת בקרה שהתכוונה לשלב ב-Atezolizumab (אנ') (שם מותג: Tecentriq), תרופת נוגדנים חד-שבטיים המיועדת לטיפול בסרטן כבד וריאות ובקרצינומה של תאי מעבר (כמו סרטן שלפוחית השתן).
ב-2023 הודיעה החברה כי בכוונתה לסגור את מתקן הייצור שלה בדרום סן פרנסיסקו, ולהגדיל את כושר הייצור של המתקן באושנסייד.
לקריאה נוספת

Sally Smith Hughes, Genentech, University of Chicago Press, 2013 מסת"ב 978-0-226-04551-1
ג'ון מונטרול

| --- | --- |
אין תמונה חופשית
 לידה:  המאה ה־20 וושינגטון די. סי., ארצות הברית 
 מקום לימודים:  אוניברסיטת מישיגן  אוניברסיטת רוצ'סטר 
 תחום יצירה:  אוריגמי 
 www.johnmontroll.com
 
אוריגמי טירנוזאורוס מקופל מ Montroll הוראות
ג'ון מונטרול (אנגלית: John Montroll) הוא אמן אוריגמי אמריקאי, סופר, מורה, ומתמטיקאי. הוא כתב ספרים רבים על אוריגמי. מונטרול לימד בבית סנט אנסלם המנזר של בית הספר בוושינגטון מאז 1990.
ביוגרפיה

ג'ון מונטרול נולד בוושינגטון הבירה. הוא בנו של אליוט ווטרס מונטרול, מדען ומתמטיקאי אמריקאי. יש לו תואר ראשון במתמטיקה מאוניברסיטת רוצ'סטר, תואר שני בהנדסת חשמל מאוניברסיטת מישיגן, ותואר שני במתמטיקה שימושית מן האוניברסיטה של מרילנד.
כבר בגיל שש, למד מונטרול את ספר האורגמי הראשון שלו, "איך לעשות אוריגמי" מאת איסאו הונדה. באותו גיל הוא התחיל ליצור לעצמו אוריגמי חיות. הוא הפך להיות חבר במרכז אוריגמי באמריקה בגיל שתים עשרה. הוא השתתף בכנס האוריגמי הראשון שלו בגיל 14. מונטרול לימד מתמטיקה בבית מנזק סנט אנסלם של בית הספר בוושינגטון הבירה, לימד קבוצות קטנות של מתמטיקה מתקדמת לתלמידים, חדו"א, גאומטריה, וכן קורס אוריגמי. אחד התחביבים של ג'ון מונטרול הוא שריקה – הוא יכל לשרוק ב-5 אוקטבות, וגם הוכיח כישרון זה בשתי ועידות שריקות בלואיסברג, צפון קרוליינה.
ג'ון מונטרול היה חלוץ האוריגמי המודרני עם פרסום ספרו הראשון, "אוריגמי עבור חובבים" ב־1979, אשר היה ספר האוריגמי הראשון שבו כל דגם הוא גיליון מקופל מרובע יחיד ללא חתכים. באותו ספר הוא גם הציג את המונח אוריגמי "קיפול אוזן ארנב כפול."
פרסומים

Origami for the Enthusiast; Dover Publications, 1979 ISBN 0486237990
Animal Origami for the Enthusiast; Dover Publications, 1985 ISBN 0486247929
Origami American Style; Zenagraf, 1990 ISBN 0962725404
Origami Sculptures (with Andrew Montroll); Antroll Pub. Co., 1990 ISBN 187765602X
Origami Sea Life (with Robert J. Lang); Dover Publications, 1990 ISBN 0486267652
Prehistoric Origami; Dover Publications, 1990 ISBN 0486265889
African Animals in Origami; Dover Publications, 1991 ISBN 0486269779
Easy Origami; Dover Publications, 1992 ISBN 0486272982
Origami Inside-Out; Dover Publications, 1993 ISBN 0486276740
Birds in Origami; Dover Publications, 1995 ISBN 0486283410
North American Animals in Origami; Dover Publications, 1995 ISBN 0486286673
Favorite Animals in Origami; Dover Publications, 1996 ISBN 0486291367
Mythological Creatures and the Chinese Zodiac in Origami; Dover Publications, 1996 ISBN 0486289710
Teach Yourself Origami; Dover Publications, 1998 ISBN 0486401413
Bringing Origami to Life; Dover Publications, 1999 ISBN 0486407144
Dollar Bill Animals in Origami; Dover Publications, 2000 ISBN 0486411575
Bugs and Birds in Origami; Dover Publications, 2001 ISBN 0486417735
A Plethora of Origami Polyhedra; Dover Publications, 2002 ISBN 0486422712
Dollar Bill Origami; Dover Publications, 2003 ISBN 0486429822
A Constellation of Origami Polyhedra; Dover Publications, 2004 ISBN 0486439585
Origami: Birds And Insects; Dover Publications, 2004 ISBN 0486439720
Origami: Wild Animals; Dover Publications, 2004 ISBN 0486439704
Easy Christmas Origami; Dover Publications, 2006 ISBN 0486450244
Christmas Origami; Dover Publications, 2006 ISBN 0486450252
Storytime Origami; Dover Publications, 2009 ISBN 0486467864
Origami Polyhedra Design; AK Peters, 2009 ISBN 1568814585
eZ Origami; Kindle Edition by Antroll Publishing Company (April 17, 2010)
eZ Origami;Smashwords Edition by eOrigami Publishing (May 8, 2010)
Easy Dollar Bill Origami; Dover Publications (May 20, 2010), ISBN 0486470091
Dinosaur Origami; Dover Publications (June 9, 2010), ISBN 0486477800
Origami Jungle Birds; Kindle Edition by Antroll Publishing Company; 1 edition (June 16, 2010)
Origami Under The Sea (with Robert J. Lang); Dover Publications (July 15, 2010) ISBN 0486477843
הערות שוליים

↑  את Origamian, Vol.9, גיליון 3, 1970, פורסמה על ידי מרכז אוריגמי
↑  "Mr. John Montroll". St. Anselm's Abbey School. אורכב מ-המקור ב-2017-01-04. נבדק ב-24 במרץ 2015. {{cite web}}:  (עזרה)
| --- | --- |
בקרת זהויות :  ISNI: 0000 0000 8454 8233  LCCN: n80022134  NLK: KAC201107490  SUDOC: 146951492  VIAF: 18515061   WorldCat (עם VIAF): 18515061
ג'יימס וייטקומב

ג'יימס וייטקומב (באנגלית: James Whitcomb;‏ 1 בדצמבר 1795 –  4 באוקטובר 1852) היה פוליטיקאי אמריקאי מאינדיאנה, איש המפלגה הדמוקרטית, שכיהן כמושל אינדיאנה השמיני וכסנאטור מטעם מדינתו. כמושל שכיהן במהלך מלחמת ארצות הברית-מקסיקו, הוא פיקח על הקמת הכוחות הצבאיים של מדינתו וגיוסם. הוא הוביל מהלך להחלפת חוקת אינדיאנה והיה בעל תפקיד חשוב בוועידה לחקיקת החוק שמנע מממשלת המדינה מלקחת על עצמה הלוואות, זאת בתגובה למשבר הפיננסי שהתחולל אז באינדיאנה. באמצעות הנהגה מיומנת של המדינה במהלך מצב פשיטת הרגל שהיא עברה אז, נזקפת לעיתים קרובות לזכותו של וייטקומב העובדה שהוא היה אחד המושלם המוצלחים ביותר בתולדות אינדיאנה. לאחר תום כהונתו כמושל הוא נבחר לסנאט של ארצות הברית, אך הוא נפטר ממחלת כליה שלוש שנים בלבד לאחר מכן.
ראשית חייו

ג'יימס וייטקומב נולד ברוצ'סטר, ורמונט כרביעי מבין עשרת ילדיהם של ג'ון ו. וייטקומב ולידיה פרמנטר ווייטקומב. ב-1806 עברה המשפחה לסינסינטי, אוהיו, שם הם עסקו בחוואות. וייטקומב אהב לקרוא ספרים, אך אביו לעיתים קרובות ריפה את ידיו בתחום זה בהאמינו שבנו צריך לקחת על עצמו עבודת כפיים כדי שיצליח בדרכיו. על אף זאת, לימד וייטקומב הצעיר בבית ספר ולמד באוניברסיטת טרנסילבניה שבקנטקי, שם הוא למד משפטים ואימץ לעצמו רבים ממנהגי הדרום. לאחר שובו לצפון הוא נודע בשל "התנהלותו האיסטניסטית ולבושו האלגנטי", ולעיתים קרובות במהלך חייו ספג ביקורת על היותו גנדרן. וייטקומב אהב מוזיקה וידע לנגן על כלי נגינה רבים, אך כלי הנגינה החביב עליו היה הכינור. הוא נודע בשל כשרון הנגינה שלו ולעיתים קרובות הוא רקד, שר וניגן בפני ידידיו במשך כל ימי חייו.
לאחר שב-1819 סיים וייטקומב את לימודיו, הוא עבר למחוז פאייט שבקנטקי, שם הוא התקבל ללשכת עורכי הדין, ובמרץ 1822 החל לעסוק בעריכת דין. ב-1824 הוא עבר לבלומינגטון, אינדיאנה, שם הוא המשיך לעסוק בעריכת דין. בבלומינגטון הוא נעשה עד מהרה לאיש מכובד בקהילה. וייטקומב מונה כתובע של מחוז מונרו שבאינדיאנה על ידי המושל ג'יימס ב. ריי ושימש בתפקיד זה בשנים 1826–1829. מעמדו הקנה לו תהילה מסוימת באזור בשל כמה תיקים משפטיים חשובים שהוא ניהל בהצלחה.
ראשית הקריירה הפוליטית

ב-1830 נבחר וייטקומב לסנאט של אינדיאנה. סנאטורים אחרים ציינו את התמכרותו לטבק ועל כך שכמעט תמיד הוא היה עם סיגר בפיו. בסנאט היה וייטקומב הדובר הבולט ביותר של מתנגדי העבודות הציבוריות. הוא אחד מתשעת הסנאטורים היחידים שדיברו נגד חוק העבודות הציבוריות של מאמות', כששאר שותפיו המובילים לדעה היו דניס פנינגגטון, קלווין פלטצ'ר וג'ון דרמונט. על אף מחאותיהם של סנאטורים אלו, החוק עבר, והוא עצמו הצביע בעדו בסופו של דבר לאחר שנפגש עם קהל בוחריו שביקשו ממנו לתמוך בו.
ב-1836 מונה וייטקומב על ידי הנשיא אנדרו ג'קסון לתפקיד נציב משרד הקרקעות הכללי בוושינגטון די. סי., תפקיד בו הוא שימש עד 1841. ככל הנראה הוא הצליח להתמנות לתפקיד בסיועו של חבר בית הנבחרים ראטליף בון. בעת כהונתו בתפקיד הוא למד צרפתית וספרדית כדי שיוכל לקרוא את הסכמי הקרקעות, ורכש שליטה בשתי השפות. עבודתו העיקרית הייתה פיקוח על סקר של שטחי קרקעות נרחבים באיווה ובוויסקונסין ועיסוק בסכסוכי קרקעות בטריטוריית פלורידה שנרכשו לא מכבר. לאחר שהתפטר מתפקידו ב-1841, עבר וייטקומב לטר הוט שבאינדיאנה, שם הוא החל בסופו של דבר את מסע הבחירות שלו למועמדות המפלגה הדמוקרטית למשרת מושל אינדיאנה.
מושל אינדיאנה > תקופת כהונתו הראשונה

ב-1843 הוציא וייטקומב קונטרס שכותרתו הייתה "עובדות עבור העם" (Facts for the People), שבו הוא טען נגד אימוץ מדיניות הגנת המחירים על ידי הממשלה הפדרלית. הקונטרס היה פופולרי מאוד ונקרא על ידי רבים באינדיאנה. באותה שנה זכה וייטקומב במינוי המפלגה הדמוקרטית למשרת מושל אינדיאנה. הוויגים, שהיו התומכים הראשיים בעבודות הציבוריות, ספגו ביקורת רחבה בתקופת כהונתו של המושל סמואל ביגר. תוכנית העבודות הציבוריות קרסה לחלוטין ב-1841, ורוב ההשקעות של המדינה במיזמים ירדו לטמיון. אינדיאנה ניהלה משא ומתן על פשיטת רגל חלקית באמצעות העברת המיזמים לבעלי החוב של המדינה בתמורה להפחתת החוב. על אף התקדמות זו, החוב היה עדיין גדול מדי עבור המדינה והמצב היה עדיין חמור. וייטקומב ניהל את מסע הבחירות שלו על בסיס מצב זה, וגבר על הוויגים, שספגו את רוב ההאשמה הציבורית על המצב. ביגר, שהיה פרסביטריאני באמונתו, העיר הערות פוגעניות כנגד המתודיסטים בהלך מסע הבחירות שלו. וויטקומב, שהיה מתודיסט, ניצל את הצהרות יריבו וזכה בתמיכה רחבה מהקהילה המתודיסטית הגדולה, בעוד שביגר היה מטרה לחיצי הדרשנים בכנסיות הקהילה. וייטקומב ניצח בבחירות הכלליות והביס את המושל המכהן ביגר בתוצאה צמודה יחסית לאחר שזכה ב-60,784 קולות מול 58,721 הקולות שקיבל ביגר ומול 1,683 הקולות שקיבל אליצור דמינג, שהתמודד מטעם מפלגת החירות שהוקמה אז ושהתנגדה לעבדות. ניצחונו זה של וייטקומב היה מהפך בהיקף של 10,000 קולות בהשוואה לבחירות הקודמות.
עם בחירתו, מצא וייטקומב שקופת ממשלתו הייתה ריקה, שכן המדינה מיצתה את מקורותיה בניסיון להשתקם ממיזמי העבדות הציבוריות שחרגו ממסגרתם במהלך שנות ה-30 של המאה ה-19. במהלך תקופת כהונתו של וייטקומב, החלה הממשלה לשקם את המדינה ממשבר העבודות הציבוריות. ממשלו של ביגר הוביל הפחתה גדולה בחוב המדינתי, אך הממשלה עדיין לא הייתה מסוגלת להתמודד עם חוב בהיקף של 9 מיליון דולר שעדיין נותר. במלך תקופת כהונתו הראשונה, דחף וייטקומב לקיצוצים נרחבים בתקציב, כולל קיצוצים רחבים במשכורות עובדי הממשלה. קיצוצים אלו, לצד שיפור מתמיד בהיקף הכנסות המדינה, אפשרו לממשלה להתמודד עם החוב במהלך תקופת כהונתו הראשונה של וייטקומב.
וייטקומב דחף להקמתם של בית הספר לכבדי שמיעה של אינדיאנה ושל המוסד לפגועי נפש. שני החוקים בנידון עברו, אך המימון שלהם התעכב עד שנפתר המשבר הפיננסי של המדינה. עם תום תקופת כהונתו הראשונה, הודיע וייטקומב על התמודדותו לתקופת כהונה שנייה. לאחר ששיכנע את קהל הבוחרים בהצלחת צעדיו לפתור את משבר החוב, הוא זכה ב-64,104 קולות מול 60,138 שקיבל המועמד הוויגי ג'וזף ג. מרשל ו-2,301 הקולות של מועמד מפלגת החירות, סטיבן סטיבנס.
סנאטור

ב-1848, עוד לפני תום תקופת כהונתו השנייה כמושל, נבחר וייטקומב לסנאט של ארצות הברית. הוא התפטר מתפקידו כמושל וכיהן בסנאט מ-1849 ועד מותו. גם בסנאט הוא היה מתנגד בולט להגנת מחירים. בעת כהונתו בסנאט שימש וייטקומב במשך כמה שנים עד למותו כסגן נשיא אגודת התנ"ך האמריקאית (American Bible Society). הוא סבל מאבנים בכליות וחיפש אחר מרפא בניו יורק.
ג'יימס וייטקומב נפטר ממחלתו בניו יורק ב-4 באוקטובר 1852. הוא נקבר בבית הקברות גרינלאון שבאינדאנפוליס, שם הקימה המדינה מצבה על קברו. ב-1898 יזמה בתו את העברת קברו לבית הקברות קראון היל, שם הוא נטמן לצד המושל אוליבר מורטון. בצוואתו השאיר וייטקומב את ספרייתו הפרטית הגדולה וחלק מאחוזתו לקולג המתודיסטי של אינדיאנה (כיום אוניברסיטת דה פאו). הוא גם השאיר סכום גדול לאגודת התנ"ך האמריקאית.
הערות שוליים

↑  Gugin, Linda C.; St. Clair, James E, eds. (2006). The Governors of Indiana. Indianapolis, Indiana: Indiana Historical Society Press, p. 94.
| --- | --- |
בקרת זהויות :  GND: 1185686673  LCCN: n91080751  NARA: 10572152  SNAC: w6hm5gmf  US Congress: W000349  VIAF: 11487385   WorldCat (עם VIAF): 11487385 
פסלו של וייטקומב באנדרטת המלחים והחיילים באינדיאנפוליס.
הפצצת בניין אל-ג'לאא

| --- | --- |

בניין אל-ג'לאא
 סוג:  רב-קומות 
 מקום:  עזה, רצועת עזה
 תאריך:  15 במאי 2021
 תוקף:  חיל האוויר הישראלי
 תוצאות:  בניין אל-ג'לאא קרס
 
הפצצת בניין אל-ג'לאא התרחשה ב-15 במאי 2021, במהלך מבצע שומר החומות. בהפצצה הופצץ בניין תקשורת בעיר עזה. הבניין הופצץ על ידי חיל האוויר הישראלי מכיוון שלטענת ישראל, חמאס, ארגון הטרור הפלסטיני השולט ברצועת עזה, משתמש בבניין למטרות צבאיות. עם זאת, העיתונאים שעבדו במגדל (בו היו גם משרדים של סוכנות הידיעות Associated Press ורשת אל-ג'זירה) הכחישו את טענות הישראלים, על אף שאלו אמרו שיש להם הוכחות לכך שחמאס עשה שימוש בבניין.
בניין אל-ג'לאא היה בן 11–12 קומות, והכיל כ-60 משרדים ודירות מגורים. הבניין הוקם בסביבות שנות ה-90 של המאה ה-20, והיה בשימוש עד הפצצתו.
ההפצצה

ב-15 במאי 2021, במהלך מבצע שומר החומות, הטיל חיל האוויר פצצות כבדות על בניין אל-ג'לאא שבעזה, שבו שכנו בין היתר סוכנות הידיעות Associated Press ורשת הטלוויזיה אל-ג'זירה. הבניין נפגע משתי פצצות, וקרס. התקיפה בוצעה שעה לאחר שהכוחות הישראלים שיגרו התרעה על פי נוהל הקש בגג. במסגרת ההתרעה הודיעו כוחות צה"ל ליושבי הבניין כי הם מתכוונים לפוצץ אותו, וכי הם ממליצים להם להתפנות מהבניין.
צה"ל טען כי הבניין הכיל נכסים של המודיעין הצבאי של חמאס. סוכנות הידיעות AP, שהשתמשה בבניין במשך כ-15 שנים, טענה כי אנשיה מעולם לא ראו את חמאס פועל בתוך הבניין. יום לאחר התקיפה הצהירה ישראל כי היא הראתה לארצות הברית ראיות לכך שחמאס פעל מתוך הבניין. חרף הצהרה זו, מזכיר המדינה אנתוני בלינקן אמר כי הוא באופן אישי לא ראה שום ראיות לכך שחמאס פועל בבניין. עם זאת, גורם בכיר במחלקת המדינה האמריקאית אמר בהמשך כי "כל מידע שכזה יימסר לאחרים בממשל, ולא ישירות למזכיר המדינה". הגורם אמר כי בלינקן התייחס רק למה שהוא עצמו ראה באופן אישי. ב-18 במאי אישר בלינקן את דבריו של הגורם הבכיר.
ב-1 ביוני הודיעה ישראל כי סיפקה מודיעין לאמריקאים בעניין, אך אמרה כי אין בכוונתה לפרסם את המידע לציבור הרחב. שבוע לאחר מכן, ב-7 ביוני, אמר שגריר ישראל באו"ם, גלעד ארדן, לבכירי סוכנות הידיעות AP כי חמאס פיתח מערכת לסיכול אלקטרוני של טילי מערכות כיפת ברזל הישראליות.
הוועדה להגנת העיתונאים וכן ארגונים נוספים גינו את התקיפה. ארגון עיתונאים ללא גבולות וארגוני זכויות אדם נוספים קראו לחקור את האירוע (יחד עם מקרים נוספים בהם פעל הצבא הישראלי במבצע שומר החומות) כפשע מלחמה בבית הדין הפלילי הבינלאומי בהאג. מנכ"ל AP, גארי פרואיט, אמר כי "אנחנו מזועזעים מכך שהצבא הישראלי תקף והשמיד את הבניין שהכיל את משרדי AP וכלי תקשורת נוספים בעזה. זוהי התפתחות מטרידה במיוחד". פרואיט הוסיף כי "העולם ידע פחות על המתרחש בעזה בגלל מה שקרה היום".